open-index/open-wikipedia-markdown huggingface dataset:
Βραβείο προπονητή της χρονιάς στο NBA

Το **βραβείο προπονητή της χρονιάς στο NBA** είναι ένα ετήσιο βραβείο στο NBA, που απονέμεται στον προπονητή με την καλύτερη απόδοση κατά τη διάρκεια της κανονικής περιόδου της σεζόν. Ο νικητής κερδίζει το τρόπαιο "Red Auerbach", το οποίο πήρε την ονομασία του από τον προπονητή που οδήγησε τους Μπόστον Σέλτικς σε 9 πρωταθλήματα το διάστημα 1956-1966. 

Ο νικητής προκύπτει μετά από ψηφοφορία μίας ομάδας δημοσιογράφων και αθλητικογράφων από όλες τις Ηνωμένες Πολιτείες και τον Καναδά. Το βραβείο δόθηκε για πρώτη φορά την αγωνιστική περίοδο 1962-63 και το κέρδισε ο Χάρι Γκάλατιν των Σαιντ Λούις Χοκς. 

Ντον Νέλσον, Πατ Ράιλι και Γκρεγκ Πόποβιτς έχουν από τρεις κατακτήσεις, ενώ Τζιν Σου, Μπιλ Φιτς, Χιούμπι Μπράουν, Κότον Φιτζσίμονς, Μάικλ Ντ' Αντόνυ και Μάικ Μπουντενχόλζερ έχουν από δύο. Ο Ράιλι είναι ο μόνος που το έχει κερδίσει με τρεις διαφορετικές ομάδες. Κανένας προπονητής δεν έχει πάρει το βραβείο συνεχόμενες φορές. Ο Λάρι Μπερντ έχει κατακτήσει τόσο το βραβείο του πολυτιμότερου παίκτη όσο και αυτό του προπονητή της χρονιάς. 

## Νικητές

## Πολυνίκεις προπονητές

## Εξωτερικοί σύνδεσμοι
* 

Προπονητης της χρονιας
Κάρτεπε

Το **Κάρτεπε** (*Kartepe*) είναι πόλη και περιοχή της επαρχίας Κοτζάελι στην Τουρκία. 

## Γεωγραφία
Το Κάρτεπε, του οποίου το όνομα σημαίνει «χιονισμένος λόφος» (αναφέρεται στα βουνά προς τα νότια) είναι κτισμένο στα ανατολικά του κόλπου Κοτζάελι. Σχηματίζει σχεδόν ένα πολεοδομικό συγκρότημα με το Ιζμίτ, το κέντρο της επαρχίας και συμπεριλαμβάνεται στο Ευρύτερο Κοτζάελι (βλ. Μητροπολιτικοί δήμοι στην Τουρκία). Τα όρη Κάρτεπε βρίσκονται στα νότια και η λίμνη Βοάνη (*Sapanca*) στα ανατολικά του. Ο πληθυσμός της πόλης το 2016 ήταν 111.790 κάτοικοι. 

## Ιστορία
Το Κάρτεπε, τότε γνωστό ως *Köseköy*, ιδρύθηκε τον 17ο αιώνα. Μετά την ανταλλαγή πληθυσμών μεταξύ Ελλάδας και Τουρκίας, Τούρκοι από την Ελλάδα εγκαταστάθηκαν εκεί μετά το 1923. Αργότερα εγκαταστάθηκαν επίσης εσωτερικοί μετανάστες από τις ακτές της Μαύρης Θάλασσας. Ως βιομηχανική περιοχή, ο πληθυσμός της αυξανόταν γρήγορα και το 1970 ανακηρύχθηκε έδρα δήμου. Το 2008 συγχωνεύτηκε με κοντινές πόλεις, μετονομάστηκε σε Κάρτεπε και έγινε περιφερειακό κέντρο της επαρχίας. 

## Οικονομία
Οι βιομηχανικές περιοχές γύρω από το Κάρτεπε αποτελούν τα κύρια έσοδα της πόλης. Ένας άλλος σημαντικός τομέας είναι ο χειμερινός τουρισμός. Αν και βρίσκεται σε χαμηλό υψόμετρο, τα βουνά στα νότια διαθέτουν συγκρότημα χειμερινών σπορ για τους πολίτες της Κωνσταντινούπολης. 

## Παραπομπές


Κατηγορία:Ασιατικές πόλεις της Τουρκίας
Κατηγορία:Παράκτιοι οικισμοί στην Τουρκία
Στάση του Ναυτικού (1944)

Η **Στάση του Ναυτικού** ήταν μια ανταρσία ναυτικών από πέντε πλοία του Ελληνικού Βασιλικού Πολεμικού Ναυτικού υπό την ελληνική εξόριστη κυβέρνηση τον Απρίλιο του 1944. Η ανταρσία έγινε προς υποστήριξη του Εθνικού Απελευθερωτικού Μετώπου (ΕΑΜ). Ο Πέτρος Βούλγαρης, ο οποίος βρισκόταν εν αποστρατεία, ανακλήθηκε και διορίστηκε αντιναύαρχος, για να καταστείλει την ανταρσία.

Η εξέγερση ξεκίνησε στην Αλεξάνδρεια. Στις 4 Απριλίου 1944 είχαν ήδη δημιουργηθεί Επαναστατικές Επιτροπές Ναυτικών από ναύτες πλοίων και μέλη ναυτικών εγκαταστάσεων στη ξηρά.

## Τα πλοία που αναμείχθηκαν στην ανταρσία

* Ελληνική κορβέτα Αποστόλης
* Ελληνική κορβέτα Σαχτούρης
* Ελληνικό αντιτορπιλικό Κρήτη
* Ελληνικό αντιτορπιλικό Ιέραξ
* Ελληνικό αντιτορπιλικό Πίνδος

## Παραπομπές

Κατηγορία:Ιστορία του Ελληνικού Ναυτικού
Κατηγορία:Ιστορία της Ελλάδας κατά τον Β΄ Παγκόσμιο Πόλεμο
Κατηγορία:1944
Κατηγορία:Ανταρσίες
Αντώνης Μαρτσάκης

Ο **Αντώνης Μαρτσάκης** (Αθήνα, 17 Ιανουαρίου 1979) είναι Έλληνας τραγουδιστής της Κρητικής παραδοσιακής μουσικής και βιολιστής. Κατάγεται από τα Χαρχαλιανά Κισάμου. Θεωρείται ως ένας από τους μεγαλύτερους αναβιωτές της παραδοσιακής μουσικής τόσο για την Κρήτη, όσο και για την υπόλοιπη Ελλάδα.

## Βιογραφικά στοιχεία
Ο Μαρτσάκης γεννήθηκε το 1979 στην Αθήνα. Καταγόμενος από την Κρήτη, επισκεπτόταν συχνά το νησί από μικρός, ενώ σήμερα έχει εγκατασταθεί εκεί μόνιμα. Σε ηλικία 9 ετών ξεκίνησε να παίζει βιολί, κάτι που ακολούθησε επαγγελματικά μαζί με το τραγούδι. Όντας αρκετά δημοφιλής και μάλιστα πολλές φορές σε νεότερες ηλικίες, θεωρείται ένας από τους πιο σημαντικούς νεότερους παραδοσιακούς τραγουδιστές της Ελλάδας.

## Παραπομπές


Κατηγορία:Έλληνες τραγουδιστές
Κατηγορία:Έλληνες βιολιστές
Κατηγορία:Κρητικοί μουσικοί
Ματθίλδη του Βάλντεκ και Πύρμοντ

Η **Ματθίλδη** (γερμ. *Mathilde zu Waldeck und Pyrmont*, 10 Απριλίου 1801 - 13 Απριλίου 1825) του Οίκου του Βάλντεκ και Πύρμοντ ήταν πριγκίπισσα του Βάλντεκ και Πύρμοντ και μετέπειτα δούκισσα της Βυρτεμβέργης.

## Βιογραφία
Η *Καρολίνα Φρειδερίκη Ματθίλδη* γεννήθηκε στις 10 Απριλίου 1801 στο Ρόντεν, και ήταν το δέκατο παιδί και η τέταρτη κόρη του Γεωργίου Α΄ του Βάλντεκ & Πύρμοντ και της Αυγούστας, κόρης του Αυγούστου Β΄ του Σβάρτσμπουργκ-Ζόντερσχαουζεν.

Στις 21 Ιανουαρίου 1817 παντρεύτηκε τον Ευγένιο Β΄ της Βυρτεμβέργης στο Άρολσεν. Απέκτησαν τρία παιδιά:
*τη Μαρία (1818 - 1888), παντρεύτηκε τον Κάρολο της Έσσης-Φίλιππσταλ και απέκτησαν δύο παιδιά.
*τον Ευγένιο (1820 - 1875), παντρεύτηκε τη Ματθίλδη του Σάουμπουργκ-Λίππε και απέκτησαν τρία παιδιά.
*το Γουλιέλμο *Αλέξανδρο* (13 - 15 Απριλίου 1825).

Απεβίωσε κατά τη γέννα του τρίτου παιδιού της στις 13 Απριλίου 1825, στην Καρλσρούη, σε ηλικία 24 ετών.

## Τίτλοι
*10 Απριλίου 1801 – 21 Ιανουαρίου 1817: *Η Γαληνοτάτη Υψηλότητα* Πριγκίπισσα Ματθίλδη του Βάλντεκ και Πύρμοντ
*21 Ιανουαρίου 1817 – 13 Απριλίου 1825: *Η Βασιλική Υψηλότητα* Δούκισσα Ευγένιου της Βυρτεμβέργης

## Παραπομπές
* Princess Mathilde zu Waldeck und Pyrmont, *Genealogics ~ Leo van de Pas continued by Ian Fettes*
* ''Dorothea Mathilde Prinzessin zu Waldeck und Pyrmont'', *geni.com*
* Genealogy of George Wilhelm

## αναφορές σε πηγές


Κατηγορία:Οίκος του Βάλντεκ και Πύρμοντ
Κατηγορία:Πριγκίπισσες του Βάλντεκ και Πύρμοντ
Κατηγορία:Δούκισσες της Βυρτεμβέργης
Άγιος Φιλήμων

Ο **Φιλήμων** είναι άγιος του Χριστιανισμού και πρόσωπο της Καινής Διαθήκης. Ήταν ένας πρώιμος Χριστιανός της Μικράς Ασίας που ήταν ο παραλήπτης μιας ιδιωτικής επιστολής από τον Απόστολο Παύλο. Αυτή η επιστολή είναι γνωστή στην Καινή Διαθήκη ως Επιστολή προς Φιλήμονα. Έχει αναγνωριστεί ως άγιος από αρκετές χριστιανικές εκκλησίες μαζί με τη σύζυγό του Απφία. Κατά τις γραφές ήταν πλούσιος Χριστιανός και ιερέας (πιθανώς επίσκοπος) μιας *κατ' οίκον* εκκλησίας των Χριστιανών που συναντιόντουσαν στο σπίτι του (στις αρχές της Εκκλησίας, λόγω της δίωξης των Χριστιανών στη Ρωμαϊκή Αυτοκρατορία, η λατρεία γινόταν κυρίως σε ιδιωτικές κατοικίες).

Το Μηναίον της 22ας Νοεμβρίου μιλάει για τον Φιλήμονα ως ιεραπόστολο ο οποίος, με την συντροφιά της Απφίας, του Αρχίππου και του Ονήσιμου μαρτύρησε στις Κολοσσαί της Φρυγίας κατά τη διάρκεια της πρώτης γενικής δίωξης κατά τη βασιλεία του Νέρων. Στη λίστα των Εβδομήκοντα Αποστόλων, που αποδίδεται στον Δωρόθεο της Τύρου, ο Φιλήμων περιγράφεται ως επίσκοπος της Γάζας.

## Επιστολή προς Φιλήμων
Η πιο μικρή επιστολή του αποστόλου Παύλου είναι η επιστολή που στάλθηκε προς τον Φιλήμων. Χρόνος συγγραφής της θεωρείται το 60 με 61 μ.Χ..

### Περιεχόμενο

* Ο Παύλος στην αρχή χαιρετάει τον Φιλήμωνα και την γυναίκα του αποκαλόντας τον αγαπητό και συνεργάτη του:

Παῦλος, δέσμιος Χριστοῦ ᾿Ιησοῦ, καὶ Τιμόθεος ὁ ἀδελφός, Φιλήμονι τῷ ἀγαπητῷ καὶ συνεργῷ ἡμῶν.- Προς Φιλήμονα, 1

* Στην συνέχεια εγκωμιάζει τον Φιλήμωνα για την αγάπη του προς τον Χριστό και τους αγίους:

...χάριν γὰρ ἔχομεν πολλὴν καὶ παράκλησιν ἐπὶ τῇ ἀγάπῃ σου, ὅτι τὰ σπλάγχνα τῶν ἁγίων ἀναπέπαυται διὰ σοῦ, ἀδελφέ.- Προς Φιλήμονα, 7

* Μετά ο Παύλος παρακαλεί τον Φιλήμωνα για τον Ονήσιμο:

παρακαλῶ σε περὶ τοῦ ἐμοῦ τέκνου, ὃν ἐγέννησα ἐν τοῖς δεσμοῖς μου, ᾿Ονήσιμον, τὸν ποτέ σοι ἄχρηστον, νυνὶ δὲ σοὶ καὶ ἐμοὶ εὔχρηστον, ὃν ἀνέπεμψα· σὺ δὲ αὐτόν, τοῦτ' ἔστι τὰ ἐμὰ σπλάγχνα, προσλαβοῦ·- Προς Φιλήμονα, 10-12

* Τέλος, χαιρετάει τον α εκ μέρους του ίδιου αλλά και του Λουκά, του Επαφρά, του Μάρκου του Αρίσταρχου και του Δημά και κλείνει την επιστολή με την ευχή:Η χάρις τοῦ Κυρίου ἡμῶν ᾿Ιησοῦ Χριστοῦ μετὰ τοῦ πνεύματος ὑμῶν· ἀμήν.- Προς Φιλήμονα, 25

## Εορτασμός
Η Ορθόδοξη και η Καθολική Εκκλησία τον θεωρούν άγιο και τιμούν την μνήμη του στις 22 Νοεμβρίου εκάστου έτους.

Η Λουθερανική Εκκλησία τιμάει την μνήμη του 15 Φεβρουαρίου εκάστου έτους.

## Παραπομπές


Κατηγορία:Εβδομήκοντα Απόστολοι
Κατηγορία:Άγιοι από την Ρωμαϊκή Μικρά Ασία
Κατηγορία:Χριστιανοί άγιοι από την Καινή Διαθήκη
Κατηγορία:Πρόσωπα της Καινής Διαθήκης
Κατηγορία:Χριστιανοί άγιοι του 1ου αιώνα
Κατηγορία:Ιδιοκτήτες σκλάβων
Αυτοκράτορας Τζίμου

Σύμφωνα με τον ιδρυτικό μύθο των Ιαπώνων, ο **Αυτοκράτορας Τζίμου** (ιαπωνικά: *神武天皇*) ήταν ο πρώτος Αυτοκράτορας της Ιαπωνίας. Η ενθρόνισή του χρονολογείται παραδοσιακά στο 660 π.Χ. Η ιαπωνική μυθολογία τον θέλει απόγονο της θεάς του ήλιου Αματεράσου, καθώς και απόγονο του θεού της καταιγίδας Σουσάνου. Από την Χιούγκα ξεκίνησε μια στρατιωτική εκστρατεία, καταλαμβάνοντας το Γιαμάτο, που το κατέστησε κέντρο της εξουσίας του. Στη σύγχρονη Ιαπωνία, η μυθική ενθρόνιση του Τζίμου εορτάζεται ως Ημέρα της Ίδρυσης του Έθνους στις 11 Φεβρουαρίου. Ωστόσο, οι περισσότεροι μελετητές συμφωνούν ότι ο Αυτοκράτορας Κινμέι (509 – 571) είναι ο πρώτος καταγεγραμμένος Ιάπωνας αυτοκράτορας.

## Όνομα και τίτλος
Ο Τζίμου καταγράφεται ως ο πρώτος ηγεμόνας της Ιαπωνίας σε δύο πρώιμα χρονικά, το Νίχον Σόκι (721) και το Κοτζίκι (712). Το Νίχον Σόκι αναφέρει ότι το διάστημα 660-585 π.Χ. ήταν η περίοδος της βασιλείας του. Κατά την ηγεμονία του Αυτοκράτορα Κάνμου (737–806), ο συγγραφέας Όμι νο Μιφούνε αναφέρει μια σειρά από ηγεμόνες πριν από τον Ότζιν ως «τένο» (天皇, "ουράνιο ηγεμόνα"), κατ΄ αντιγραφή του κινεζικού αυτοκρατορικού τίτλου «τιαν-ντι» (天帝). Ο ίδιος συγγραφέας ονόμασε μια σειρά από αυτοκράτορες, συμπεριλαμβανομένου του Τζίμου. Πριν από εκείνη την εποχή, οι ηγεμόνες ήταν γνωστοί ως «Σουμέρα ντο μικότο/Όκιμι». Η πρακτική ονομασίας τους ως «τένο» ξεκίνησε από την Αυτοκράτειρα Σούικο και οριστικοποιήθηκε με τις Μεταρρυθμίσεις της Τάικα (645).

Σύμφωνα με την εξιστόρηση στο Κοτζίκι, ο Αυτοκράτορας Τζίμου γεννήθηκε στις 13 Φεβρουαρίου 711 π.Χ. (την πρωτοχρονιά του κινεζικού ημερολογίου) και πέθανε, και πάλι σύμφωνα με το μύθο, στις 9 Απριλίου 585 π.Χ. (την ενδέκατη μέρα του τρίτου μήνα του κινεζικού ημερολογίου).

Η Αυτοκρατορική Δυναστεία της Ιαπωνίας παραδοσιακά ισχυρίζεται την καταγωγή της από τη θεά του ήλιου Αματεράσου, μέσω του προπάππου του Τζίμου, του Νινίγκι.

## Παραπομπές

Τζιμου
Ευρωπαϊκό-Μεσογειακό Σεισμολογικό Κέντρο

Το **Ευρωπαϊκό-Μεσογειακό Σεισμολογικό Κέντρο** (ΕΜΣΚ) είναι μη κερδοσκοπική οργάνωση με 84 ινστιτούτα ως μέλη από 55 διαφορετικές χώρες. Ιδρύθηκε το 1975, κατόπιν αιτήματος της Ευρωπαϊκής Σεισμολογικής Επιτροπής (ΕΣΕ).

Δεδομένου ότι η περιοχή της Ευρώπης και της Μεσογείου είναι επιρρεπής σε καταστροφικούς σεισμούς, υπήρχε ανάγκη για έναν επιστημονικό οργανισμό να είναι υπεύθυνος για τον προσδιορισμό, το συντομότερο δυνατό (εντός μίας ώρας από την εκδήλωση του σεισμού), των χαρακτηριστικών αυτών των σεισμών. Ως εκ τούτου, το ΕΜΣΚ λαμβάνει σεισμικά δεδομένα από περισσότερους από 65 εθνικούς σεισμολογικούς οργανισμούς, κυρίως στην ευρωμεσογειακή περιοχή.

Το ΕΜΣΚ άρχισε να λειτουργεί στις 1η Ιανουαρίου 1975, στο Institut de Physique du Globe de Strasbourg. Έλαβε το τελικό του καταστατικό το 1983.

Το 1987, το ΕΜΣΚ διορίστηκε από το Συμβούλιο της Ευρώπης ως οργανισμός για την παροχή του ευρωπαϊκού συστήματος προειδοποίησης στο πλαίσιο της ανοικτής μερικής συμφωνίας (OPA) για τους μείζονες κινδύνους.

Το 1993, το καταστατικό ΕΜΣΚ και η οργάνωση τροποποιήθηκαν. Η έδρα της μεταφέρθηκε στο Laboratoire de Détection et de Géophysique (LDG) στο πλαίσιο του Département Analysis, Surveillance, Environnement (DASE) της Γαλλικής Επιτροπής Ατομικής Ενέργειας (CEA), στο Bruyères-le-Châtel (Essonne, Γαλλία).

Ως διεθνής, μη κυβερνητική και μη κερδοσκοπική οργάνωση, η ένωση αυτή επικεντρώνεται επίσης στην προώθηση της σεισμολογικής έρευνας.

## Εξωτερικοί σύνδεσμοι
* http://www.emsc-csem.org Επίσημος ιστότοπος

Κατηγορία:Σεισμολογία
Κατηγορία:Σεισμικά δίκτυα
McDonald's Championship 1997

Το διεθνές τουρνουά μπάσκετ ** McDonald's Championship** του **1997** διεξήχθη στο Παλαί ντε Μπερσί στο Παρίσι στη Γαλλία. Από ελληνικής πλευράς συμμετείχε ο Ολυμπιακός που κατέκτησε τη 2η θέση της διοργάνωσης. Πρωταθλητές αναδείχθηκαν οι Σικάγο Μπουλς του Μάικλ Τζόρνταν ως εκπρόσωποι του NBA.

## Συμμετέχοντες

## Αγώνες

### Τελικός

***[[Σικάγο Μπουλς]]**
** Μάικλ Τζόρνταν 27, Ράντυ Μπράουν 12, Στηβ Κερ 10, Λουκ Λονκλεϊ 9, Μπιλ Γουένινγκτον 8, Τόνι Κούκοτς 5, Μπόρις Γκόρενς 7, Τζέησον Καφέϊ 6, Ρον Χάρπερ 6, Τζούντ Μπούχλερ 6, Σκοτ Μπάρελ 4, Τζο Κλέιν 2, Κηθ Μπούθ 2, Ντάντε Καλάμπρια, Ράστυ Λα Ρου. Προπονητής: Φιλ Τζάκσον

***[[Ολυμπιακός Σ.Φ.Π. (καλαθοσφαίριση ανδρών)|Ολυμπιακός]]**
** Αρτούρας Καρνισόβας 19, Φράνκο Νάκιτς 16, Ντράγκαν Τάρλατς 14, Μάικλ Χόκινς 12, Δημήτρης Καραπλής 6, Τζόνι Ρότζερς 4, Μίλαν Τόμιτς 3, Αλεξέι Ζεβροσένκο 2, Νίκος Μίχαλος 2, Ντούσαν Βούκτσεβιτς, Ευθύμιος Μπακατσιάς, Ανατόλι Ζουρπένκο, Νίκος Πέττας. Προπονητής: Ντούσαν Ίβκοβιτς

## Τελική κατάταξη

## Παραπομπές


## Εξωτερικοί σύνδεσμοι
*raisport.rai.it
*NBA International Pre-Season and Regular-Season Games
*List of champions at a-d-c

Κατηγορία:Διεθνείς διασυλλογικές διοργανώσεις καλαθοσφαίρισης
Νομός Σανταρέμ

Ο **Νομός του Σανταρέμ** (πορτογαλικά: *Distrito de Santarém*) είναι νομός της Πορτογαλίας, που βρίσκεται στην Κεντρική Περιφέρεια της χώρας. Έδρα και μεγαλύτερη πόλη του νομού είναι το Σανταρέμ.

Ο νομός είναι ο τρίτος μεγαλύτερος στην Πορτογαλία, με έκταση 6.747 χλμ2 και πληθυσμό 475.344 κατοίκους (70 κάτοικοι ανά τετραγωνικό χιλιόμετρο).

## Δήμοι
Ο νομός περιλαμβάνει τους ακόλουθους 21 δήμους.

* Αμπράντες
* Αλκανένα
* Αλμεϊρίμ
* Αλπιάρσα
* Μπεναβέντε
* Καρτάξο
* Τσαμούσκα
* Κονστάνσια
* Κορούτσε
* Εντρονκαμέντο
* Φερέιρα ντο Ζεζέρε
* Γκολέγα
* Μακάου
* Ουρέμ
* Ρίο Μαγιόρ
* Σαλβατέρα ντε Μάγος
* Σανταρέμ
* Σαρντοάλ
* Τομάρ
* Τόρες Νόβας
* Βίλα Νόβα ντα Μπαρκίνχα

## Παραπομπές


## Εξωτερικοί σύνδεσμοι
* 

Κατηγορία:Γεωγραφία της Πορτογαλίας
Φρειδερίκη του Σλέσβιχ-Χόλσταϊν-Σόντερμπουργκ-Γκλύξμπουργκ

Η **Φρειδερίκη του Σλέσβιχ-Χόλσταϊν-Σόντερμπουργκ-Γκλύξμπουργκ** (γερμ. *Friederike von Schleswig-Holstein-Sonderburg-Glücksburg*, 9 Οκτωβρίου 1811 - 10 Ιουλίου 1902) ήταν πριγκίπισσα του Σλέσβιχ-Χόλσταϊν-Σόντερμπουργκ-Γκλύξμπουργκ και μετέπειτα δούκισσα του Άνχαλτ-Μπέρνμπουργκ

## Βιογραφία
Η *Φρειδερίκη Καρολίνα Ιουλιανή* γεννήθηκε στις 9 Οκτωβρίου 1811 στο Κάστρο Γκόττορπ, και ήταν το δεύτερο παιδί και κόρη του Φρειδερίκου Γουλιέλμου του Σλέσβιχ-Χόλσταϊν-Σόντερμπουργκ-Γκλύξμπουργκ και της Λουίζας Καρολίνας της Έσσης-Κάσσελ.

Στις 30 Οκτωβρίου 1834 παντρεύτηκε τον Αλέξανδρο Κάρολο του Άνχαλτ-Μπέρνμπουργκ στο Κάστρο Λουίζενλαντ. Το ζευγάρι δεν απέκτησε απογόνους.

Τον Νοέμβριο του 1855 ο Αλέξανδρος Κάρολος διαγνώστηκε με ψυχική ασθένεια (ορισμένες πηγές δηλώνουν ότι ήταν σχιζοφρένεια). Λόγω της ανικανότητάς του, η Φρειδερίκη ενήργησε ως αντιβασιλέας, μέχρι τον θάνατό του το 1863.

Πέθανε στις 10 Ιουλίου 1902 στο Μπάλενστετ σε ηλικία 90 ετών.

## Τίτλοι
*9 Οκτωβρίου 1811 - 6 Ιουλίου 1825: *Η Γαληνοτάτη Υψηλότητα* Πριγκίπισσα Φρειδερίκη του Σλέσβιχ-Χόλσταϊν-Σόντερμπουργκ-Μπεκ
*6 Ιουλίου 1825 - 30 Οκτωβρίου 1834: *Η Γαληνοτάτη Υψηλότητα* Πριγκίπισσα Φρειδερίκη του Σλέσβιχ-Χόλσταϊν-Σόντερμπουργκ-Γκλύξμπουργκ
*30 Οκτωβρίου 1834 - 19 Αυγούστου 1863: *Η Γαληνοτάτη Υψηλότητα* Η Δούκισσα του Άνχαλτ-Μπέρνμπουργκ
*19 Αυγούστου 1863 - 10 Ιουλίου 1902: *Η Γαληνοτάτη Υψηλότητα* Η Χήρα Δούκισσα του Άνχαλτ-Μπέρνμπουργκ

## Παραπομπές

* ''Friederike Prinzessin von Schleswig-Holstein-Sonderburg-Glücksburg'', Genealogics ~ Leo van de Pas continued by Ian Fettes
* ''Friederike Karoline Juliane Prinzessin v.Schleswig-Holstein-Sonderburg-Glücksburg'', ww-person.com, uni-erlangen.de
* ''Friedrike Caroline Juliane von Schleswig-Holstein-Sonderburg-Beck, Herzogin zu Anhalt-Bernburg'', geni.com
* ''Prinzessinnen von Schleswig-Holstein-Sonderburg-Glücksburg'', geneall.net
* Petra Dollinger: *Frauen am Ballenstedter Hof*. Leipzig 1999, ISBN 3-933240-59-X
* Petra Dollinger: *Anhalt-Bernburg, Friedrike Caroline Juliane Herzogin von, geb. Prinzessin zu Schleswig-Holstein-Sonderburg-(Beck-) Glücksburg.* In: Eva Labouvie: *Frauen in Sachsen-Anhalt, Bd. 2*: Ein biographisch-bibliographisches Lexikon vom 19. Jahrhundert bis 1945. Böhlau, Köln u. a. 2019, ISBN 978-3-412-51145-6, S. 45 – 50.
* Paul Theroff: ''Schleswig-Holstein'', Paul Theroff's Royal Genealogy Site, angelfire.com
* O. Hauser, W. Hunke, W. Müller: *Das Haus Glücksburg und Europa*. Verlag Mühlau, 1988. ISBN 3-87559-058-9
* Alexander Boroffka: *Die Geisteskrankheit des Herzogs Alexander Carl von Anhalt-Bernburg (1805 – 1863). Eine Psychopathographie*, Bernburg 1995.(Verein der Freunde und Förderer der Kulturstiftung Bernburg e. V.)
* C. Arnold McNaughton, *The Book of Kings: A Royal Genealogy*, in 3 volumes (London, U.K.: Garnstone Press, 1973), volume 1, page 171.
* *~L'Allemagne dynastique,* Huberty, Giraud, Magdelaine. VII 230.

## Εξωτερικοί σύνδεσμοι
* 

Κατηγορία:Οίκος του Γκλύξμπουργκ
Κατηγορία:Οίκος των Ασκάνια
Κατηγορία:Γερμανοί ευγενείς
Κατηγορία:Πριγκίπισσες του Σλέσβιχ-Χόλσταϊν-Σόντερμπουργκ-Γκλύξμπουργκ
Abus (επιχείρηση)

Η **Abus** (ή ABUS) με έδρα το Wetter (Ruhr) είναι γερμανική εταιρεία κατασκευαστής τεχνολογίας προληπτικής ασφάλειας. Το όνομα είναι αρκτικόλεξο, που σχηματίζεται από τα αρχικά ***A'''ugust '''B'''remicker'' ***U**nd **S*'öhne* (*Αύγουστος Μπρέμικερ και Υιοί*).

## Ιστορία της εταιρείας
Η εταιρεία ιδρύθηκε το 1924 από τον Αύγουστο Μπρέμικερ (1860-1938) με μερικούς από τους γιους του. στο Φόλμερστάιν, όπου αρχικά η εταιρεία κατασκεύαζε λουκέτα . Στο τέλος της δεκαετίας του 1920, η ABUS είχε πάνω από 30 υπαλλήλους.

Οι δουλειές πήγαιναν καλά, και έτσι επεκτάθηκαν το 1936 με νέα εγκατάσταση κτιρίου. Στα τέλη της δεκαετίας του 1930, η Abus απασχολούσε πάνω από 250 άτομα · το μερίδιο των εξαγωγών αυτά τα χρόνια ήταν 80%.  Ο 2ος Παγκόσμιος Πόλεμος έβαλε τέλος στην ανάπτυξη. Στο τέλος του πολέμου, η ABUS σταμάτησε εντελώς την παραγωγή.

Οι δουλειές επανεκίνησαν το 1947, όταν η ABUS έλαβε άδεια να συνεχίσει τις εργασίες. Προσλήφιηκαν 79 υπάλληλοι.

Ένα δεύτερο εργοστάσιο κατασκευάστηκε το 1957 στο Ρέε στο Βέστερβαλντ, όπου παράλληλα με την παραγωγή, η Abus λειτουργεί επίσης κέντρο έρευνας και ανάπτυξης.

Η ABUS λειτουργεί μέχρι σήμερα και είναι διεθνώς αναγνωρισμένη.

## Παραπομπές


## Εξωτερικοί σύνδεσμοι
* 

Κατηγορία:Επιχειρήσεις της Γερμανίας
Ρέε (Γερμανία)

Το **Ρέε** είναι δήμος στο Βέστερβαλντκραϊς στη Ρηνανία-Παλατινάτο. Ανήκει στον δήμο Ρένεροντ.

Βρίσκεται στο Βέστερλαντ μεταξύ του Ζίγκεν και του Λίμπουργκ.

## Ιστορία
Η πρώτη αναφορά στο Ρέε απαντάται στα 1300. Η προέλευση της ονομασίας Ρέε δεν είναι γνωστή. Λέγεται ότι προέρχεται από την ονομασία της πρώτης οικογένειας που εγκαταστάθηκε στην περιοχή. Άλλη  πιθανή ερμηνεία είναι να προέρχεται από το μεγάλο πληθυσμό ελαφιών(στα γερμανικά Reh(e)) της περιοχής. Πιθανόν επίσης η ονομασία να συνδέεται με το μικρό ποταμό που διασχίζει την περιοχή και ονομάζεται Ρέεμπαχ.

## Παραπομπές


## Εξωτερικοί σύνδεσμοι
* 

Κατηγορία:Οικισμοί στη Ρηνανία-Παλατινάτο‎
Τηλεοπτικός παρουσιαστής

**Tηλεοπτικός παρουσιαστής** ή **τηλεπαρουσιαστής** ονομάζεται το πρόσωπο που παρουσιάζει ή φιλοξενεί τηλεοπτικά προγράμματα (ή τμήματα αυτών, όπως ο διαφημιστής).  Σήμερα είναι σύνηθες, προσωπικότητες από άλλους τομείς, να αναλαμβάνουν αυτόν τον ρόλο, αλλά μερικοί έχουν γίνει γνωστοί αποκλειστικά από τον τομέα της παρουσίασης.   Ορισμένοι παρουσιαστές μπορεί να είναι παράλληλα και ηθοποιοί, μοντέλα, τραγουδιστές, κωμικοί κ.λπ. Άλλοι μπορεί να είναι ειδικοί σε συγκεκριμένα θέματα, όπως οι επιστήμονες ή οι πολιτικοί, που δουλεύουν ως παρουσιαστές για προγράμματα σχετικά με τον τομέα τους. Ο όρος "τηλεοπτικός παρουσιαστής" χρησιμοποιείται σε πολλές χώρες όπως ο Καναδάς, η Νέα Ζηλανδία, η Ολλανδία, το Λιχτενστάιν, τα νησιά Μπαρμπάντος, η Σρι Λάνκα, η Ινδία, η Ισπανία, η Δανία, η Ελλάδα, η Αυστραλία, η Αίγυπτος, η Ανδόρα, η Μάλτα, ο Άγιος Μαρίνος, η Ιαπωνία και η Νότια Κορέα.

## Παραπομπές


## Εξωτερικοί σύνδεσμοι
* 
* 

Κατηγορία:Επαγγέλματα
Sd.Kfz. 250

Το **ελαφρύ τεθωρακισμένο κυνηγετικό όχημα 250** (γερμ. *Sonderkraftfahrzeug 250*) ήταν γερμανικό ημιερπιστριοφόρο που χρησιμοποιήθηκε από τις Γερμανικές Αμυντικές Δυνάμεις (Βέρμαχτ) κατά τη διάρκεια του Β΄ Παγκοσμίου Πολέμου. Ως ελαφρύς θωρακισμένος μεταφορέας προσωπικού (SPW) ανήκε στον εξοπλισμό των τεθωρακισμένων τμημάτων αναγνώρισης και ορισμένων τμημάτων μοτοσυκλετιστών.

## Εξωτερικοί σύνδεσμοι
* 

Κατηγορία:Γερμανικά τεθωρακισμένα του Β΄ Παγκοσμίου Πολέμου
Ξύλωμα

[μικρογραφία|Τυπική δομή ξυλώματος του δικοτυλήδονου είδους, ''[Ρίκινος*. Φαίνονται μεγάλης διαμέτρου αγγεία (*μέλη αγγείων*), και ενδιάμεσα, διάφορα κύτταρα *ινών*.]]
*'Ξύλωμα*' (στα [[αγγλική γλώσσα|αγγλικά]]: *xylem*), ονομάζεται ο ένας από τους δύο τύπους [[ιστός (βιολογία)|ιστών]] που μεταφέρει [[νερό]] και [[θρεπτικά συστατικά]] στα [[φυτά]] ([[μονοκοτυλήδονο|μονοκοτυλήδονα]] και [[δικοτυλήδονο|δικοτυλήδονα]]). Ο έτερος ιστός είναι ο *εσωτερικός φλοιός* (αγγλ. *phloem*). Η ετυμολογία της λέξης «ξύλωμα» είναι ελληνική και σημαίνει ξύλο. Ο όρος αυτός καθιερώθηκε από τον φημισμένο Ελβετό βοτανολόγο [[Καρλ Νέγκελι]] το 1858.  

Η βασική λειτουργία του ξυλώματος είναι η ακόλουθη: το [[ρίζα (βοτανική)|ριζικό σύστημα]] (*ρίζες*) των φυτών, που συλλέγει νερό από το έδαφος και μαζί και ανόργανα άλατα από ασβέστιο, [[φωσφόρος|φωσφόρο]], [[κάλιο]], [[νάτριο]], [[μαγγάνιο]]) (και άλλων ιχνοστοιχείων), που είναι απολύτως απαραίτητα για τη λειτουργία των φυτών. Το ξύλωμα είναι υπεύθυνο για την μεταφορά αυτών από τις ρίζες στους βλαστούς και στη συνέχεια στα φύλλα. 

Οι βασικοί ιστοί του ξυλώματος στα ανώτερα φυτά είναι οι τραχεΐδες (*tracheids*) και τα μέλη αγγείων (*vessel elements*). Οι τραχεΐδες απαντώνται μόνον στα [[γυμνόσπερμα]] είδη και είναι ινώδεις, με εξαιρετικά μεγάλο μήκος (περίπου 4-7 [[χιλιοστόμετρο|mm]]), φέρουν οξύληκτα άκρα και είναι πολύ στενά στη διάμετρο. Τα μέλη αγγείων, ως το βασικό σύστημα ξυλώματος στα αγγειόσπερμα είδη (*πλατύφυλλα είδη'') είναι πλατιά κύτταρα, σαν σωλήνες, με πολύ μικρό μήκος (0,2-1,5 mm) και φέρουν «συνδέσεις» δηλ. μπαίνει το ένα μέλος αγγείου μέσα στο άλλο και σχηματίζουν τα «αγγεία».

## Παραπομπές


## Εξωτερικοί σύνδεσμοι
* 

Κατηγορία:Ξύλο
Κατηγορία:Ιστοί (βιολογία)
Κατηγορία:Ανατομία φυτών
Αζιθρομυκίνη

thumb|250px|Η χημική δομή της αζιθρομυκίνης
Η **αζιθρομυκίνη** είναι αντιβιοτικό φάρμακο το οποίο χρησιμοποιείται σε διάφορες βακτηριακές λοιμώξεις. Αυτές περιλαμβάνουν την ωτίτιδα, την στρεπτοκοκκική αμυγδαλίτιδα, την πνευμονία και διάφορες λοιμώξεις του γαστρεντερικού. Μπορεί επίσης να χρησιμοποιηθεί σε διάφορα σεξουαλικώς μεταδιδόμενα νοσήματα, συμπεριλαμβανομένων των χλαμυδίων και της γονόρροιας. Μαζί με άλλα φάρμακα χρησιμοποιείται στη θεραπεία της ελονοσίας. Μπορεί να ληφθεί από το στόμα ή ενδοφλεβίως μία φορά την ημέρα.

## Παρενέργειες
Συνηθισμένες παρενέργειες περιλαμβάνουν ναυτία, εμέτους, διάρροια και γαστρικές ενοχλήσεις. Επίσης έχουν παρατηρηθεί αλλεργικές αντιδράσεις, όπως αναφυλαξία, παράταση του QT και ένας τύπος διάρροιας που προκαλείται από το *[[Clostridium difficile]]*. Δεν έχει τεκμηριωθεί επιπλοκή κατά την εγκυμοσύνη. Η ασφάλειά λήψης του κατά τη διάρκεια του θηλασμού δεν έχει τεκμηριωθεί, αλλά πιθανότατα είναι ασφαλές. 

## Δράση
Η αζιθρομυκίνη είναι ένα αζαλίδιο (*azalide*), ένα τύπος μακρολιδίου (macrolide). Δρα προσδενόμενο στο βακτηριακό ριβόσωμα, με αποτέλεσμα τη μείωση της παραγωγής πρωτεϊνών και έτσι σταματάει την ανάπτυξη των βακτηρίων.

## Ανάπτυξη
Η αζιθρομυκίνη αναπτύχθηκε το 1980 από την Pliva και εγκρίθηκε για ιατρική χρήση το 1988. Έχει προστεθεί από τον Παγκόσμιο Οργανισμό Υγείας στον κατάλογο βασικών φαρμάκων, ενώ έχει χαρακτηρίσει την αζιθρομυκίνη ως εξέχουσας σημασίας στην ιατρική. Είναι διαθέσιμη ως γενόσημο φάρμακο και πωλείται με διάφορα εμπορικά ονόματα ανά τον κόσμο. Το 2017 ήταν το 57ο φάρμακο από πλευράς αριθμού συνταγογραφήσεων στις Ηνωμένες Πολιτείες, με περισσότερες από 12 εκατομμύρια συνταγές.

## Παραπομπές


κατηγορία:Αντιβιοτικά
κατηγορία:Αμίνες
Κατηγορία:Λακτόνες
Κατηγορία:Μακρολίδια
Κατηγορία:Βασικά Φάρμακα του Παγκόσμιου Οργανισμού Υγείας
Συγκολλημένα προϊόντα ξύλου

**Συγκολλημένα προϊόντα ξύλου** (στα αγγλικά: *wood-based panels, engineered wood, wood composites*) είναι προϊόντα του ξύλου, που παράγονται με συγκολλητικές ουσίες, δηλ. μετά από τη συγκόλληση πρώτων υλών, όπως λ.χ. ξυλοτεμαχίδια μεγάλων διαστάσεων, ίνες, καπλαμάδες ή ξύλινα τεμάχιαα. Το 1883 υπήρξε η χρονιά κατά την οποία παρήχθη το πρώτο προϊόν ξύλου, το κόντρα-πλακέ (plywood), γνωστό και ως *αντικολλητό*, στις ΗΠΑ. Ωστόσο, η πρώτη μεγάλης κλίμακας βιομηχανία παραγωγής έγινε στην Ευρώπη (Εσθονία) το 1887, με ξυλεία σημύδας. Οι τεχνολογίες παραγωγής των προϊόντων αυτών προέκυψαν μετά από εκτεταμένες έρευνες στον τομέα των επιστημών ξύλου.
μικρογραφία|300px|Συγκολλημένο προϊόν ξύλου ('''''κόντρα-πλακέ''''') από ερυθρελάτη.

Τα προϊόντα αυτά έχουν όλα τη μορφή 'πλάκας' δηλ. panel, και τα κυριότερα είναι η μοριοσανίδα (particleboard), η ινοσανίδα (fibreboard), το κόντρα-πλακέ ή αντικολλητό (plywood), το OSB (oriented strand board), η σταυρωτή επικολλητή ξυλεία (CLT, cross laminated timber) και άλλα προϊόντα. Άλλες πρώτες ύλες όπως υπολείμματα μπαμπού, ινών από στελέχη σιταριού, κριθαριού, ρυζιού και σακχαροκάλαμου μπορούν να χρησιμοποιηθούν για παραγωγή κυρίως μοριοσανίδων και ινοσανίδων.

Κατά τη βιομηχανική παραγωγή των προϊόντων αυτών χρησιμοποιούνται σε ένα ποσοστό 6-12% επί της ξηρής μάζας του ξύλου, συνθετικές ρητίνες (resins) που είναι θερμοσκληρυνόμενες (hot-setting). Τέτοιες ρητίνες είναι η ουρία-φορμαλδεϋδη (UF), που είναι η κυριότερη στη βιομηχανία ξύλου, η φαινόλη-φορμαλδεϋδη(PF), η μελαμίνη-ουρία-φορμαλδεϋδη (MUF) όπως και άλλες συνθετικές ρητίνες λ.χ. οι ισοκυανικές pMDI. Στην Ευρώπη, η αγορά των συγκολλημένων αυτών προϊόντων είναι πολύ μεγάλη.

μικρογραφία|'''Hardboard''' - ένας τύπος ινοσανίδας υψηλής πυκνότητας.

## Παραπομπές


## Εξωτερικοί σύνδεσμοι
* 

Κατηγορία:Ξύλο
Κατηγορία:Τεχνολογία ξύλου
Sd.Kfz. 251

Το **τεθωρακισμένο όχημα Sd.Kfz. Το 251** (γερμ. *Sonderkraftfahrzeug 251*) ήταν γερμανικό ημιερπυστριοφόρο που χρησιμοποιήθηκε από τις Γερμανικές Αμυντικές Δυνάμεις (Βέρμαχτ) στον Β΄ Παγκόσμιο Πόλεμο. Ως μεσαίο Τεθωρακισμένο όχημα μεταφοράς προσωπικού (APC) ανήκε στον εξοπλισμό των τεθωρακισμένων και μηχανοκινήτων μονάδων.

## Εξωτερικοί σύνδεσμοι
* 

Κατηγορία:Σελίδες με μη επιθεωρημένες μεταφράσεις
Κατηγορία:Γερμανικά τεθωρακισμένα του Β΄ Παγκοσμίου Πολέμου
Λεοπολδίνη της Βάδης

Η **Λεοπολδίνη** (γερμ. *Leopoldine von Baden*, 22 Φεβρουαρίου 1837 - 23 Δεκεμβρίου 1903) του Οίκου του Τσέριγνκεν ήταν πριγκίπισσα της Βάδης και έπειτα πριγκίπισσα του Χόενλοε-Λάνγκενμπουργκ.

## Βιογραφία
Η *Λεοπολδίνη Βιλελμίνη Αμαλία Παυλίνα Μαξιμιλιανή* γεννήθηκε στις 22 Φεβρουαρίου 1837 στην Καρλσρούη και ήταν το νεότερο παιδί και κόρη του Γουλιέλμου της Βάδης και της Ελισάβετ Αλεξανδρινής της Βυρτεμβέργης.

Στις 24 Σεπτεμβρίου 1862 παντρεύτηκε τον Χέρμαν του Χοενλόε-Λάνγκενμπουργκ στην Καρλσρούη. Μαζί απέκτησαν τρία παιδιά:
*τον Ερνέστο Β΄ (1863 - 1950), παντρεύτηκε την Αλεξάνδρα της Σαξονίας-Κοβούργου & Γκότα. Απέκτησαν 5 παιδιά.
*την Ελίζα (1864 - 1929), παντρεύτηκε τον Ερρίκο ΚΖ΄ του Ρόυς. Απέκτησαν 5 παιδιά.
*τη *Θεοδώρα* Βικτωρία Αλβέρτα (1866 - 1932), παντρεύτηκε τον Έμιχ του Λάινινγκεν. Απέκτησαν 5 παιδιά.

Πέθανε μετά από μακρά ασθένεια στις 23 Δεκεμβρίου 1903 στο Στρασβούργο σε ηλικία 66 ετών. Είναι θαμμένη στο Λάνγκενμπουργκ.

## Τίτλοι
*22 Φεβρουαρίου 1837 - 24 Σεπτεμβρίου 1862: *Η Μεγάλη Δουκική Υψηλότητα* Πριγκίπισσα Λεοπολδίνη της Βάδης.
*24 Σεπτεμβρίου 1862 - 23 Δεκεμβρίου 1903: *Η Μεγάλη Δουκική Υψηλότητα* Η Πριγκίπισσα του Χοενλόε-Λάνγκενμπουργκ.

## Παραπομπές


## Πηγές
* Annette Borchardt-Wenzel: *Die Frauen am badischen Hof. Gefährtinnen der Großherzöge zwischen Liebe, Pflicht und Intrigen*, Piper Verlag GmbH München, 2003 
* Paul Zinsmaier: *Leopoldine Fürstin zu Hohenlohe-Langenburg*, in: *Badische Biographien*, vol. 6, edited by A. Krieger and R. Obser, Heidelberg, 1935, p. 785 ff
* *~The Royal House of Stuart*, London, 1969, 1971, 1976, Addington, A. C. page 220.
* Marlene A. Eilers, *Queen Victoria's Descendants* (Baltimore, Maryland: Genealogical Publishing Co., 1987), page 19.
* C. Arnold McNaughton, *The Book of Kings: A Royal Genealogy*, in 3 volumes (London, U.K.: Garnstone Press, 1973), volume 1, page 480.
* ''Prinzessinnen von Baden'', geneall.net
* ''Haus Hohenlohe''. Auszug aus Paul Theroff’s Online Gotha
* ''Genealogie der Familie von Hohenlohe'', www.gen.heinz-wember.de
* ''Genealogie der Familie von Hohenlohe'', geneanet.org

Κατηγορία:Γερμανοί ευγενείς
Κατηγορία:Οίκος του Τσέρινγκεν
Κατηγορία:Πριγκίπισσες της Βάδης
Κατηγορία:Πριγκίπισσες της Γερμανίας
Κατηγορία:Πριγκίπισσες του Χόενλοε-Λάνγκενμπουργκ
Αλεχάντρο Μπάλμπις

Ο **Αλεχάντρο Μπάλμπις** (ισπ. *Alejandro Ernesto Balbis*, Μοντεβιδέο, 4 Δεκεμβρίου 1967) είναι ουρουγουανός τραγουδιστής, συνθέτης, κιθαρίστας και παραγωγός. 

## Καλλιτεχνική πορεία
Ο Αλεχάντρο Μπάλμπις έκανε τα πρώτα του βήματα στη μουσική σε νεαρή ηλικία, κάνοντας μαθήματα κιθάρας με τον Τζωρτζ Λαζάροφ, και στη συνέχεια τραγουδώντας και σκηνοθετώντας την παιδική μούργα Firulete, η οποία αργότερα μεονομάστηκε Contrafarsa. Στη συνέχεια ξεκίνησε να διαγωνίζεται στο «μεγάλο καρναβάλι». 

Έπειτα από αρκετά χρόνια πειραματισμών με διαφορετικούς ήχους και μουσικούς, ηχογράφησε το πρώτο του άλμπουμ του, με τίτλο "El Gran Pez", εμπνευσμένο από την ταινία "Big Fish", η οποία είχε μεγάλο αντίκτυπο στη ζωή του . Ο δίσκος έλαβε θετικές κριτικές, ειδικά στα περιοδικά *Billboard * και * [[Rolling Stone]]*, λαμβάνοντας μάλιστα βαθμολογία τεσσάρων αστέρων στο τελευταίο. 

## Δισκογραφία
* *El Gran Pez* (Montevideo Music Group – 2009)
* *Sin remitente* (Montevideo Music Group – 2013)

## Παραπομπές


## Πηγές
* *Montevideo Cachichurris. Issue No. 13 – April 4, 1999, Page 9. Weekly publication – Montevideo, Uruguay.*

Κατηγορία:Ουρουγουανοί μουσικοί
Γιώργος Κοσκορέλλος

Ο **Γιώργος Κοσκορέλλος** (Αθήνα, 1988) είναι Έλληνας ηθοποιός.

## Βιογραφικά στοιχεία
Ο Γιώργος Κοσκορέλλος γεννήθηκε στους Αμπελόκηπους της Αθήνας στις 20 Μαΐου 1988. Σπούδασε στο Οικονομικό Πανεπιστήμιο Αθηνών, από το οποίο αποφοίτησε το 2011. Το 2012 γράφτηκε στην Ανωτέρα Δραματική Σχολή του Θεάτρου Τέχνης «Κάρολος Κουν», από την οποία αποφοίτησε το 2015.

Έκτοτε εργάζεται στο θέατρο και στην τηλεόραση. Δείγμα της δουλειάς του στο θέατρο είναι οι παραστάσεις «Θέλω μια χώρα» (2015), «Βέρθερος» (2016), «Ποιό σώμα;» (2016), «Άλκηστις» (2016), «Ελιγμοί» (2017), «Ο θάνατος του εμποράκου» (2023-2025), «Golfώ» (2024). Σε τηλεοπτικές παραγωγές συμμετείχε στις σειρές «Οι συμμαθητές» (2014), «Έλα στη θέση μου» (2016), «Η επιστροφή» (2018), «Μόλις Χθες» (2021), «Άγρια Γη» (2022).

## Παραπομπές


## Πηγές
* 

Κατηγορία:Έλληνες ηθοποιοί
Ερριέττα Αμαλία του Άνχαλτ-Ντέσαου

Με το όνομα αυτό είναι γνωστά τα εξής πρόσωπα:
* Ερριέττα Αμαλία του Άνχαλτ-Ντέσαου (1666-1726), κόρη του Ιωάννη Γεωργίου Β΄, πρίγκιπα του Άνχαλτ-Ντέσαου
* Ερριέττα Αμαλία του Άνχαλτ-Ντέσαου (1720-1793), κόρη του Λεοπόλδου Α΄, πρίγκιπα του Άνχαλτ-Ντέσαου
Αντζέλικο Κάρτα

Ο **Αντζέλικο (Άντζελο) Κάρτα** (γεννημένος το 1886 στη Ριόλα Σάρντο) ήταν Ιταλός στρατιωτικός αξιωματούχος, γνωστός για τις ενέργειές του κατά την Κατοχή των δυνάμεων του Άξονα στην Κρήτη στον Β' Παγκόσμιο Πόλεμο.

## Ο Κάρτα στην Κρήτη
Το 1943, ο Αντζέλικο Κάρτα κατείχε το αξίωμα του αντιστράτηγου υπό την ηγεσία του 51ου Τμήματος Πεζικού της Σιένα, στο οποίο ανατέθηκε η κατοχή των ανατολικών κρητικών επαρχιών της Σητείας και του Λασιθίου. Ήταν πιο πολύ βασιλόφρων παρά φασίστας και σε αντίθεση με τους διοικητές της γερμανικής φρουράς στα δυτικά και κεντρικά μέρη της Κρήτης, γενικά συμπεριφερόταν μετριοπαθώς στον τοπικό πληθυσμό.

Μετά την ανακωχή του Κασιμπίλε, ο Κάρτα αποφάσισε να εναντιωθεί στη φασιστική Ιταλική Κοινωνική Δημοκρατία. Επικοινώνησε με τον Στρατιωτικό των Επιχειρήσεων Ειδικών Αποστολών, Πάτρικ Λη Φέρμορ, μέσω του αξιωματικού αντικατασκοπείας του τμήματος Πεζικού, μεριμνώντας ώστε αυτός και τα μέλη του προσωπικού του φίλα προσκείμενα στους Συμμάχους να φυγαδευτούν λαθραία στην Αίγυπτο μαζί με τα αμυντικά σχέδια για τα ανατολικά του νησιού. Αφού εγκατέλειψε το αυτοκίνητό του βορειοανατολικά του κεντρικού αρχηγείου στη Νεάπολη για αντιπερισπασμό, ο Κάρτα και οι σύντροφοί του ξεκίνησαν για τα νοτιοδυτικά. Αποφεύγοντας τις γερμανικές περιπολίες και τα αεροπλάνα, επιβιβάστηκε σε μηχανοκίνητη λέμβο στο Τσούτσουρο φτάνοντας στη Μάρσα Ματρούχ το επόμενο απόγευμα, στις 23 Σεπτεμβρίου 1943.

## Παραπομπές


Κατηγορία:Ιταλική κατοχή της Ελλάδας
Κατηγορία:Ιταλοί στρατηγοί
Εκτελέσεις στη Μαλάθυρο

Οι **εκτελέσεις στη Μαλάθυρο** είναι η μαζική εκτέλεση 61 ανδρών στην Μαλάθυρο της Κρήτης από γερμανικό εκτελεστικό απόσπασμα, στις 28 Αυγούστου 1944.

## Παρασκήνιο
Η Μαλάθυρος βρίσκεται σε υψόμετρο 330 μέτρων. Βρίσκεται 16.5 χιλιόμετρα νοτιοανατολικά από την Κίσσαμο και βρίσκεται 45 χιλιόμετρα νοτιοδυτικά των Χανίων. Κατά την διάρκεια της γερμανικής κατοχής της Κρήτης, το χωριό είχε περίπου 300 κατοίκους. Οι ντόπιοι φιλοξενούσαν βρετανούς πράκτορες των Επιχειρήσεων Ειδικών Αποστολών και βοηθούσαν μαχητές της τοπικής αντίστασης. Εκείνη την εποχή ο Φρίντριχ-Βίλχελμ Μύλλερ ήταν ο επικεφαλής του γερμανικού φυλακίου της Κρήτης.

## Το χρονικό της εκτέλεσης
Το πρωινό της 28ης Αυγούστου 1944 η Μαλάθυρος είχε περικυκλωθεί από γερμανικές δυνάμεις. Οι άρρενες κάτοικοι της πόλης απήχθησαν από τα σπίτια τους και μεταφέρθηκαν στο σχολείο. Κατά την διάρκεια της ημέρας ανακρίθηκαν από τους Γερμανούς, με στόχο να αποσπάσουν πληροφορίες για τις κινήσεις των Βρετανών. Ωστόσο αρνήθηκαν να συνεργαστούν παρά το γεγονός ότι βασανίζονταν και ξυλοκοπούνταν άγρια. Προς το ηλιοβασίλεμα, υποχρεώθηκαν να περπατήσουν σε περιοχή εκτός του χωριού και εκτελέστηκαν σε μια κοντινή κοιλάδα. Το χωριό λεηλατήθηκε.

## Επακόλουθα
Οι εκτελέσεις αποδεκάτισαν τον ανδρικό πληθυσμό του χωριού. Ως αποτέλεσμα, πολλές γυναίκες έπρεπε να μεγαλώσουν τα παιδιά τους από μόνες τους, χωρίς κάποιο είδος υποστήριξης. Στις οικογένειες των θυμάτων δεν καταβλήθηκε ποτέ κάποια αποζημίωση. Ένας από τους ομήρους, ο Γιάννης Καρτσωνάκης, επέζησε της εκτέλεσης και αργότερα χειροτονήθηκε ιερέας.

Στην πλατεία του χωριού υπάρχει ένα μνημείο για τα θύματα της εκτέλεσης. Η τοπική εκκλησία κάνει ένα μνημόσυνο για τα θύματα κάθε χρόνο.

Στις 16 Δεκεμβρίου 1998 η Μαλάθυρος απέκτησε το καθεστώς του μαρτυρικού χωριού (Προεδρικό Διάταγμα 399, ΦΕΚ Α 277/16.12.1998).

## Δείτε επίσης

* Ολοκαύτωμα της Βιάννου
* Καταστροφή των Ανωγείων
* Ολοκαύτωμα του Κέδρους
* Εκτελέσεις στον Αλικιανό

## Παραπομπές

Κατηγορία:Σφαγές κατά τον Β΄ Παγκόσμιο Πόλεμο στην Ελλάδα
Πανεπιστήμιο της Ανδόρρας

Το **Πανεπιστήμιο της Ανδόρρας** (καταλανικά: *Universitat d'Andorra*) είναι ένα δημόσιο ίδρυμα τριτοβάθμιας εκπαίδευσης, που δημιουργήθηκε το 1988 και αποτελεί το πρώτο πανεπιστήμιο στην Ανδόρρα. Το πανεπιστήμιο αποτελείται από την Ιατρική Σχολή, τη Σχολή Φιλολογίας, τη Σχολή Επιχειρήσεων και Τεχνολογίας και τη Σχολή Ηλεκτρονικής και Δια Βίου Μάθησης.

Οι διεθνείς σχέσεις αποτελούν μία από τις προτεραιότητες του ιδρύματος, καθώς και τα προγράμματα κινητικότητας για εισερχόμενους και εξερχόμενους φοιτητές και για το ακαδημαϊκό προσωπικό. Για το λόγο αυτό έχουν υπογραφεί συμφωνίες συνεργασίας με περίπου είκοσι πανεπιστήμια σε όλο τον κόσμο και έχει εξασφαλιστεί η διδασκαλία στην αγγλική γλώσσα σε σημαντικά μαθήματα κάθε εξαμήνου. Το πανεπιστήμιο είναι μέλος του «Δικτύου Xarxa Vives», της Ευρωπαϊκής Ένωσης Πανεπιστημίων και της Διεθνής Ένωσης Πανεπιστημίων. Για το 2018, περίπου τα 3/4 των εσόδων του ιδρύματος προέρχονταν από το κράτος της Ανδόρρας.

Κατά τη διάρκεια της ακαδημαϊκής χρονιάς 2018–2019, το Πανεπιστήμιο της Ανδόρρας γιόρτασε την 30η επέτειο από την ίδρυσή του, με το κλείσιμο σε μια χρονοκάψουλα καθημερινών αντικειμένων από το 2018, τα οποία θα αποκαλυφθούν την ακαδημαϊκή χρονιά 2088–2089.

## Παραπομπές


Κατηγορία:Εκπαιδευτικά ιδρύματα στην Ανδόρρα
Ελεονώρα των Έστε (1537–1581)

Η **Ελεονώρα των Έστε** (19 Ιουνίου 1537-19 Φεβρουαρίου 1581) ήταν Ιταλίδα πριγκίπισσα.

## Βιογραφία
Ήταν η μικρότερη κόρη του Έρκολε Β΄ των Έστε και της Ρενέα της Γαλλίας, και αδερφή του Αλφόνσου Β΄ των Έστε. Μαζί με τις μεγαλύτερες αδερφές της, Άννα και Λουκρητία, έλαβε μια εξαιρετική εκπαίδευση υπό την επίβλεψη της μητέρας της. Είναι γνωστή ως ερωμένη του ποιητή Τορκουάτο Τάσσο.

Το 1565, η 28χρονη Ελεονώρα γνώρισε τον Τάσσο στην αυλή του Αλφόνσου, και γρήγορα γοητεύτηκε από την ομορφιά της. Μια αδιάκριτη παρατήρηση που έκανε ένας από τους αυλικούς σχετικά με το σεβασμό του ποιητή προς την πριγκίπισσα ανάγκασε τον Τάσσο να προκαλέσει τον δράστη.  Ο αυλικός, μαζί με τα τρία αδέλφια του, επιτέθηκαν στον Τάσσο, αλλά άλλοι τερμάτισαν τη μονομαχία. Ο Αλφόνσος, εξοργισμένος από αυτή τη διαμάχη, έστειλε τον Τάσσο μακριά από το βασίλειο.

Σύμφωνα με τον μύθο, ο Τάσσο έγραψε στίχους που συγκίνησαν την Ελεονώρα που τη συγκίνησαν.  Λίγα χρόνια αργότερα, σε έναν γάμο, ο Τάσσο φίλησε την Ελεονώρα στο μάγουλο. Εξαγριωμένος, ο Αλφόνσος στράφηκε ψυχρά στους αυλούς του και είπε: «Τι κρίμα που η καλύτερη ιδιοφυΐα της εποχής ξαφνικά τρελάθηκε!»  Ο δούκας έκλεισε τον Τάσσο στο νοσοκομείο της Αγίας Άννας στη Φεράρα. Η Ελεονώρα απεβίωσε το 1581 από μια αργή ασθένεια, πριν την απελευθέρωση του ποιητή το 1586.

## Πρόγονοι

## Παραπομπές


Κατηγορία:Πριγκίπισσες
Kia K9

Το **Kia K9**, γνωστό ως **Kia K900** στις ΗΠΑ και στον Καναδά και ως **Kia Quoris** στις άλλες εξαγωγικές αγορές, είναι ένα μεγάλο πολυτελές 4-πορτο σεντάν αυτοκίνητο της κατηγορίας F, που κατασκευάζεται από την νοτιοκορεατική αυτοκινητοβιομηχανία Kia Motors, από το 2012 έως σήμερα. Τον Μάρτιο του 2018 παρουσιάστηκε η δεύτερη γενιά του και κυκλοφόρησε στις αγορές λίγους μήνες μετά.

## Διαθεσιμότητα
thumb|left|Το σαλόνι ενός Kia K9 δεύτερης γενιάς στη Νότια Κορέα, σε φωτογραφία τον Ιούνιο του 2018.

Η πρώτη γενιά του K9 κυκλοφόρησε για πρώτη φορά στη Νότια Κορέα τον Μάιο του 2012, ενώ οι εξαγωγές ξεκίνησαν στα τέλη του 2012. Μέχρι τον Ιούνιο του 2013, ήταν πλέον διαθέσιμο στη Νότια Κορέα, στη Μέση Ανατολή, στην Κολομβία, στη Χιλή, στη Γουατεμάλα, στο Περού, στη Ρωσία, στις Ηνωμένες Πολιτείες και στον Καναδά.

Για τη δεύτερη γενιά του, που εισήχθη το 2018 για τη σεζόν (model year, έτος μοντέλου) του 2019, υπάρχουν σχέδια να εξαχθεί και στην Κίνα, αν και η Kia Motors δεν έχει δικαίωμα χρήσης του ονόματος Quoris στη χώρα αυτή, καθώς το έχασε σε σχετική δικαστική διαμάχη.

## Πωλήσεις
Οι χρονολογίες δίνονται σε ημερολογιακά έτη και όχι σε σεζόν (model years, έτη μοντέλου). Το K900 διακόπηκε το 2018 στον Καναδά και το 2021 στις Ηνωμένες Πολιτείες, λόγω της διαρκούς εμπορικής καθίζησης των σεντάν ως αποτέλεσμα της ολοένα και αυξανόμενης απήχησης των SUV. Μάλιστα το 2020 μόλις 305 αντίτυπα του K900 πωλήθηκαν στις Ηνωμένες Πολιτείες.

## Αναφορές


## Εξωτερικοί σύνδεσμοι

* Η διεθνής ιστοσελίδα του Kia K9.
* Η αμερικανική ιστοσελίδα του Kia K900.

K9
Κατηγορία:Αυτοκίνητα πολυτελείας
Κατηγορία:Νοτιοκορεατικά αυτοκίνητα
Σομοντάνο ντε Μπαρμπάστρο

Το **Σομοντάνο ντε Μπαρμπάστρο** (ισπανικά *Somontano de Barbastro*, αραγωνικά: *Semontano de Balbastro*) είναι φυσική επαρχία (κομάρκα) της Αραγωνίας που βρίσκεται στα κέντρο-ανατολικά της επαρχίας της Ουέσκας στην Ισπανία. Η  πρωτεύουσα της είναι η πόλη Μπαρμπάστρο.

## Δήμοι
Η περιοχή περιλαμβάνει τους δήμους Abiego, Adahuesca, Αλκέθαρ, Azara, Azlor, Μπαρμπάστρο, Barbuñales, Berbegal, Bierge, Castejón del Puente, Castillazuelo, Colungo, Estada, Estadilla, El Grado, Hoz y Costean, Ilche, Laluenga, Laperdiguera, Lascellas -Ponzano, Naval, Olvena, Peralta de Alcofea, Peraltilla, Pozán de Vero, Salas Altas, Salas Bajas, Santa María de Dulcis και Torres de Alcanadre. 

## Γεωγραφία
[αριστερά|μικρογραφία|250x250εσ|Η [οροσειρά της Γουάρα.]] 
Τα πιο σημαντικά ποτάμια που το διασχίζουν είναι ο Αλκανάδρε, ο Σίνκα, ο Έσερα και ο Βέρο . Συνορεύει προς τα βόρεια με τις φυσικές επαρχίες του Σοβράρβε και Άλτο Γάγιεγο, στα ανατολικά με την Ριβαγόρθα και τη Λα Λιτέρα, στα νοτιοανατολικά με το Σίνκα Μέδιο, στα νότια με το Λος Μονέγρος και στα δυτικά με την Όγια ντε Ουέσκα. 

Μέρος της επικράτειάς του καταλαμβάνεται από το Φυσικό Πάρκο της οροσειράς και των φαραγγιών της Γουάρα. 

## Ιστορία
Ο νόμος για τη δημιουργία της κομάρκας είναι ο 4/2002 της 25ης Μαρτίου του 2002.  Η κομάρκα ιδρύθηκε επίσημα στις 17 Μαΐου 2002. Οι εξουσίες του μεταβιβάστηκαν την 1η Ιουλίου 2002. 

## Οικονομία
Η οικονομία της επαρχίας βασίζεται στις βιομηχανίες τροφίμων, κατασκευών και χημικών προϊόντων στο Μπαρμπάστρο και στη γεωργία και την κτηνοτροφία στις άλλες πόλεις. Στη γεωργία αφθονούν τα δημητριακά, ενώ το κρασί έχει την πιστοποίηση ονομασίας προέλευσης «Σομοντάνο» που τα τελευταία χρόνια έχει αποκτήσει μεγάλο κύρος. 

## Παραπομπές


## Εξωτερικοί σύνδεσμοι
* Η κομάρκα Σομοντάνο ντε Μπαρμπάστρο, στο comarcaacomarca.com 
* Επίσημη ιστοσελίδα: Περιοχή της Αραγωνίας, Σομοντάνο ντε Μπαρμπάστρο

Κατηγορία:Αραγωνία
Καταστροφή των Βοριζίων

Η **Καταστροφή των Βοριζίων** είναι η καταστροφή του χωριού των Βοριζίων στη Κρήτη μέσω βομβαρδισμού από αέρος και η δολοφονία πέντε κατοίκων του από γερμανικά στρατεύματα κατοχής κατά τη διάρκεια του Β΄ Παγκοσμίου Πολέμου. Η καταστροφή του χωριού συνέβη στις 27 Αυγούστου 1943.

## Παρασκήνιο
σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Bundesarchiv_Bild_183-J16050,_Flugzeuge_Junkers_Ju_87.jpg|δεξιά|μικρογραφία|Μια ομάδα γερμανικών αεροσκαφών Ju 87 κατά την διάρκεια πτήσης.
Τα Βορίζια βρίσκονται στις νότιες πλαγιές του Ψηλορείτη. Βρίσκεται 55 χιλιόμετρα νότια του Ηρακλείου. Οι κάτοικοι ασχολούνται κυρίως με την καλλιέργεια ελιών και την ποιμενική κτηνοτροφία.
Κατά τη διάρκεια της γερμανικής κατοχής της Κρήτης, οι κάτοικοι των Βοριζίων συμμετείχαν και βοηθούσαν ενεργά στην κρητική αντίσταση. Τον Ιούνιο του 1941 ιδρύθηκε η πρώτη αντιστασιακή ομάδα στην περιοχή, η οποία αποτελούνταν από τον Γεώργιο Πετράκη και πέντε άνδρες από τα Βορίζια.  

## Η καταστροφή του χωριού
Στις 15 Αυγούστου 1943 η αντιστασιακή ομάδα του Πετράκη συγκρούστηκε με μια γερμανική δύναμη. Αν και τα γερμανικά στρατεύματα υπερτερούσαν αριθμητικά, ο Πετράκης και το σώμα του κατάφεραν να διαφύγουν μετά από σκληρές μάχες που διήρκεσαν όλη την ημέρα. Οι αντιστασιακοί έχασαν 7 άνδρες και οι Γερμανοί 13. Αυτή η σύγκρουση είναι γνωστή ως Μάχη στο Tραχήλι, λόγω της ονομασίας της περιοχής στην οποία έλαβε χώρα.

Ως αντίποινα για την παροχή βοήθειας στους αντάρτες από τους ντόπιους, ο Μύλλερ διέταξε τις γερμανικές δυνάμεις να περικυκλώσουν τα Βορίζια στις 27 Αυγούστου 1943. Οι χωρικοί οδηγήθηκαν στην αυλή της εκκλησίας, εκ των οποίων τρεις εκτελέστηκαν την ίδια ημέρα και δύο την επομένη. Αργότερα, οι υπόλοιποι χωρικοί οδηγήθηκαν έξω από το χωριό όπου εμφανίστηκαν επτά βομβαρδιστικά αεροσκάφη Ju 87 Στούκα, ρίχνοντας 21 βόμβες (ισχύος περίπου 50 κιλών). Μετά το βομβαρδισμό, τα ερείπια του χωριού περιλούστηκαν με βενζίνη και κάηκαν.

## Επακόλουθα
Λόγω των βομβαρδισμών, τα Βορίζια καταστράφηκαν ολοσχερώς και οι κάτοικοι του αναγκάστηκαν να βρουν καταφύγιο σε κοντινά χωριά. Μετά τον πόλεμο, το κράτος έχτισε νέο οικισμό κοντά στο κατεστραμμένο οικισμό. Ωστόσο, οι ντόπιοι δεν συμφώνησαν στην μεταφορά τους σε νέα θέση και επέλεξαν να ξαναχτίσουν το χωριό στα ερείπια του κατεστραμμένου χωριού.

## Δείτε επίσης

* Καταστροφή του Κάντανου
* Καταστροφή των Ανωγείων

## Εξωτερικοί σύνδεσμοι

* Βορίζια, 27 Αυγούστου του 1943 , greekholocausts.gr. Αρχειοθετημένο αντίγραφο

* 27 Αυγούστου 1943: Βομβαρδισμός και εκθεμελίωση των Βοριζίων , από το e-mesara.gr
* Νέα Βορίζια: Ένα ιστορικό χωριό-φάντασμα στις πλαγιές του Ψηλορείτη, από το iefimerida.gr

## Παραπομπές

Κατηγορία:Σφαγές κατά τον Β΄ Παγκόσμιο Πόλεμο στην Ελλάδα
Λουίζα της Έσσης-Ντάρμστατ (1761-1829)

Η **Λουίζα της Έσσης-Ντάρμστατ** (γερμ. *Louise von Hessen-Darmstadt*, 15 Φεβρουαρίου 1761 - 24 Οκτωβρίου 1829) ήταν πριγκίπισσα της Έσσης-Ντάρμστατ και μετέπειτα μεγάλη δούκισσα της Έσσης και του Ρήνου.

## Βιογραφία
Η *Λουίζα Ερριέττα Καρολίνα* γεννήθηκε στις 15 Φεβρουαρίου 1761 στο Ντάρμστατ, και ήταν το όγδοο παιδί και η τρίτη κόρη του Γεωργίου Γουλιέλμου της Έσσης-Ντάρμστατ και της Μαρίας Λουίζας Αλβερτίνας του Λάινινγκεν-Ντάγκσμπουργκ-Φάλκενμπουργκ.

Στις 19 Φεβρουαρίου 1777 παντρεύτηκε τον εξάδελφό της Λουδοβίκο Α΄ της Έσσης στο Ντάρμστατ. Μαζί απέκτησαν οκτώ παιδιά:
*τον Λουδοβίκο Β΄ (1777 - 1848), παντρεύτηκε την Βιλελμίνη της Βάδης. Απέκτησαν 7 παιδιά.
*την Λουίζα Καρολίνα (1779 - 1811), παντρεύτηκε τον Λουδοβίκο του Άνχαλτ-Κέτεν. Απέκτησαν 2 παιδιά.
*τον Γεώργιο (1780 - 1856), παντρεύτηκε την Καρολίνα Τέρεκ ντε Τσέντρε. Απέκτησαν 1 παιδί. Είχε επίσης μια νόθα κόρη από την ερωμένη του Αντελαΐντα Ρέστι.
*τον Φρειδερίκο (1788 - 1867).
*θνησιγενείς δίδυμες κόρες (1789).
*τον Αιμίλιο (1790 - 1856).
*τον Γουσταύο (1791 - 1806).

Πέθανε στις 24 Οκτωβρίου 1829 στο Άουερμπαχ σε ηλικία 68 ετών. Είναι θαμμένη στο Ροζενχόχε του Ντάρμστατ.

## Πρόγονοι

## Παραπομπές
* Philip Alexander Ferdinand Walther:  Darmstadt, what was like and what it has become'', p. 240
* Carl Friedrich Günther:  Anecdotes, character descriptions and memoirs from the Hessian area.'', p. 172

## Παραπομπές


Κατηγορία:Οίκος της Έσσης
Κατηγορία:Γερμανοί ευγενείς
Κατηγορία:Μεγάλες δούκισσες της Έσσης
Πόλατλι

Το **Πόλατλι** (τουρκικά *Polatlı*, κοντά στο αρχαίο **[[Γόρδιον]]**) είναι πόλη και περιοχή στην επαρχία της Άγκυρας στην περιοχή της Περιοχή κεντρικής Μικράς Ασίας της Τουρκίας, 80 χιλιόμετρα δυτικά της τουρκικής πρωτεύουσας Άγκυρας, στον δρόμο προς το Εσκίσεχιρ. Σύμφωνα με την απογραφή του 2019, ο πληθυσμός της περιοχής είναι 125.075, εκ των οποίων 98.605 ζουν στην ομώνυμη πόλη . Η περιοχή καλύπτει έκταση 3.789 τ.χλμ. και το μέσο υψόμετρο είναι 850 μέτρα.

## Γεωγραφία
Το Πόλατλι βρίσκεται στην καρδιά του ψηλού οροπεδίου της Ανατολίας, μεγάλης στεπώδους έκτασης  καλυμμένης με γρασίδι. Καθώς βρίσκεται μακριά από θάλασσα, έχει τυπικό κλίμα στέπας. Οι χειμώνες είναι γενικά κρύοι και τα καλοκαίρια ξηρά. Η άνοιξη είναι οι πιο υγρή εποχή του χρόνου. Το Πόλατλι είναι μια από τις πιο παραγωγικές γεωργικές περιοχές στην Τουρκία και είναι γνωστή για την παραγωγή δημητριακών, ειδικά για το κριθάρι και το σιτάρι της. Διαθέτει τις μεγαλύτερες αποθήκες σιτηρών της Τουρκίας. Καλλιεργούνται επίσης ζαχαρότευτλα, πεπόνια και κρεμμύδια. 

μικρογραφία|left|Αναθηματική στήλη με σκηνή συμποσίου από το Yağri, κοντά στο Πόλατλι. Περίοδος αυτοκρατορίας των Χετταίων, 14ος αιώνας π.Χ. Μουσείο Αρχαίας Ανατολής, Κωνσταντινούπολη
## Ιστορία

Η αρχαία φρυγική πρωτεύουσα Γόρδιον βρίσκεται 10 χιλιόμετρα από την πόλη. Εκστρατεύοντας προς ανατολάς, ο Μέγας Αλέξανδρος έκοψε εδώ τον περίφημο Γόρδιο Δεσμό, κάτι που θεωρήθηκε σημάδι για την επικείμενη κυριαρχία του σε ολόκληρη την Ασία. Ο Πεσσινούς, αρχαία πόλη στον άνω ποταμό Σαγγάριο, βρίσκεται επίσης εντός των ορίων του Πόλατλι. Ο μυθικός βασιλιάς Μίδας της Φρυγίας λέγεται ότι είχε έδρα τον Πεσσινούντα και έχει θαφτεί εδώ. 

Το Πόλατλι κατέλαβε επίσης σημαντική θέση στον Ελληνοτουρκικό πόλεμο του 1919-1922, καθώς η Μάχη του Σαγγαρίου (23 Αυγούστου-13 Σεπτεμβρίου 1921) διεξήχθη εδώ, το πιο ανατολικό σημείο στο οποίο έφτασε ο ελληνικός στρατός στην Μικρά Ασία. Υπάρχουν δύο μνημεία για εκείνους που χάθηκαν στη μάχη. Υπάρχει επίσης ένα μνημείο για την ίδια μάχη που ονομάζεται Mehmetçik Monument και βρίσκεται 6 χιλιόμετρα δυτικά από το Πόλατλι. 

left|μικρογραφία| Το κέντρο της πόλης

## Η πόλη σήμερα
Σήμερα, το Πόλατλι είναι σημαντική περιοχή της Άγκυρας στον κεντρικό δρόμο που την συνδέει με τα δυτικά παράλια της Τουρκίας. Η πόλη διαθέτει πολλά εστιατόρια, μπαρ, σχολεία και άλλες σημαντικές ανέσεις, αλλά εξακολουθεί να έχει μια ήσυχη ατμόσφαιρα αγροτικής πόλης, και λίγη κοινωνική ζωή εκτός από καφετέριες, ζαχαροπλαστεία και καταστήματα. Υπάρχει λίγη βιομηχανία καθώς και μια στρατιωτική βάση και σχολή πυροβολικού, η οποία ιδρύθηκε στις αρχές της δεκαετίας του 1940 και εξακολουθεί να αποτελεί σημαντικό ίδρυμα στην πόλη. 

## Παραπομπές


Κατηγορία:Ασιατικές πόλεις της Τουρκίας
Κατηγορία:Διαμερίσματα της Επαρχίας της Άγκυρας
Γαϊτανάκι

Το **γαϊτανάκι** είναι χορός, που χορεύεται κυρίως την περίοδο της αποκριάς.

Οι συμμετέχοντες χορεύουν γύρω από ένα κοντάρι δεμένο με πολύχρωμες κορδέλες. Ο κάθε συμμετέχοντας κρατάει στο χέρι του μία από αυτές, και έτσι κατά την περιστροφή τους οι κορδέλες τυλίγονται στο κοντάρι.

Στην Ελλάδα ήρθε είτε από πρόσφυγες της Μικράς Ασίας, ή από Βενετούς των Επτανήσων.

Η λέξη «γαϊτανάκι» είναι υποκοριστικό της τουρκικής λέξης «γαϊτανίν» που σημαίνει κορδόνι. Παραδοσιακά οι χορευτές του είναι δώδεκα.

## Παραπομπές


Κατηγορία:Ελληνικοί χοροί